《游辨岳》
清代·周煌

五岳何年到十洲，试从望海海全收。城标故国鼎三足，岛界诸蛮蜃一楼。

古木带烟山阁晚，虚岩回日石坛秋。停车问俗徵荒记，说有丛祠祝祝留。

作者简介：（?—1784）四川涪州人，字景垣，号海山。乾隆二年进士。授编修。以文学著称，尝以侍讲任册封琉球副使，擢上书房总师傅，官至左都御史。卒谥文恭。有《海山存稿》、《琉球国志略》等。